Dan il-kejk tal-Milied hu tajjeb kemm għal dawk il-persuni li qegħdin bid-dieta kif ukoll għal dawk li ma jistgħux jieklu ħafna xaħmijiet minħabba xi kundizzjoni medika. Dawn il-persuni għandhom DEJJEM jieħdu l-parir tat-tabib tagħhom dwar l-ikel li jistgħu jieklu. 300g taħlita ta' żbib, sultana, berquq niexef u konfettura 225ml tè jaħraq… tista' tuża tè li jkollu togħma differenti 80ml taħlita ta' meraq frisk tal-larinġ u brandy qoxra ta' larinġa u lumija, maħkukin kuċċarina ħwawar imħalltin ( mixed spice ) zokkor ismar żejjed… għall-wiċċ essenza tal-vanilja Qatta' l-berquq f'biċċiet żgħar u poġġih ġo skutella. Żid il-bqija tal-frott l-ieħor u l-qxur tal-larinġa u lumija. Ferra' t-tè jaħraq u l-meraq tal-larinġ u brandy . Ħawwad tajjeb u għatti bl-i stretch and seal . Ħalli t-taħlita toqgħod għal mhux anqas minn 4 sigħat. L-aħjar hu li tħalliha toqgħod tul lejl sħiħ. Ixgħel il-forn 180 0 C, gass numru 4. Idlek forma tonda ta' kejk b'dijametru ta' 20ċm bil-marġerina u għaddiha ħafif bid-dqiq. Qiegħed il-butir u z-zokkor ġo skutella u ħabbat tajjeb sakemm it-taħlita ssir qisha krema. Ikollok riżultat aħjar jekk tuża hand beater tal-elettriku. Żid il-bajd u erġa' ħabbat. Żid id-dqiq ftit, ftit filwaqt li tibqa' tħabbat il-ħin kollu. M' hemmx għalfejn tuża l- hand beater tal-elettriku meta tkun qed iżżid id-dqiq. Żid it-taħlita tal-frott ftit, ftit u ħawwad tajjeb. Ferra' t-taħlita fil-forma, illixxa l-wiċċ u roxx ftit zokkor ismar fuqu. Aħmi għal madwar siegħa jew sakemm l-i skewer toħroġ nadifa meta ddaħħalha fil-kejk. Oħroġ il-kejk mill-forn u ħallih JIKSAĦ qabel tneħħih mill-forma. NOTA: Qabel taħmi l-kejk, qiegħed dixx bl-ilma fil-qiegħ tal-forn. Il-fwar li joħroġ mill-ilma jgħin biex il-kejk jiġi umdu.